Document ID: 32005R0332

KOMISIJAS REGULA (EK) Nr. 332/2005
(2005. gada 25. februāris)
par kompensācijas izmaksu attiecībā uz Horvātiju eksportētajiem produktiem ar KN kodu 0406 saskaņā ar licencēm, kas pieteiktas līdz 2003. gada 1. jūnijam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un īpaši tās 26. panta 3. punktu un 31. panta 14. punktu,
tā kā:
(1)
Lai nepieļautu tirdzniecības plūsmu novirzi, saskaņā ar Komisijas 2003. gada 28. maija Regulas (EK) Nr. 951/2003 2. pantu, ar ko atkāpjas no Regulas (EK) Nr. 174/1999, ar ko paredz īpašus sīki izstrādātus noteikumus, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām, un no Regulas (EK) Nr. 800/1999, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (2), netiek maksāta kompensācija par eksporta licencēm produktiem ar KN kodu 0406, kas no 2003. gada 1. jūnija izmantoti eksportam uz Horvātiju, licences 7. ailē norādot citu galamērķi, nevis Horvātiju.
(2)
Tiesības uz kompensāciju, kas izriet no pirms regulas piemērošanas datuma pieteiktajām eksporta licencēm, regula neietekmē.
(3)
Tāpēc Regulas (EK) Nr. 951/2003 2. pantā noteiktais ierobežojums attiecas tikai uz licencēm, kas pieteiktas, sākot no 2003. gada 1. jūnija.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Kompensāciju maksā attiecībā uz Horvātiju eksportētajiem produktiem ar KN kodu 0406 saskaņā ar licencēm, kas pieteiktas līdz 2003. gada 1. jūnijam un kuru 7. ailē norādīta nevis Horvātija, bet cita galamērķa valsts, kas ietilpst I galamērķa zonā, kā noteikts Komisijas Regulas (EK) Nr. 174/1999 15. panta 3. punktā (3).
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2003. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 25. februārī

Labels: 3
17
18